สังคมข่าวหุ้น
*หุ้นไทยยังเป็นเป้าหมายของต่างชาติ แม้ว่าที่ผ่านมาจะปรับตัวขึ้นแรง แต่ถ้าเทียบกับฟิลลิปปินส์ อินโดนีเซียแล้ว ตลาดบ้านเราก็ยังขึ้นน้อยกว่า ซึ่งทั้งสองตลาดรวมทั้งไทยจัดอยู่ในกลุ่ม TIP  บิ๊กตู่เองก็ให้ความมั่นใจว่าจะมีเลือกตั้งปีหน้า ดังนั้นโอกาสที่เม็ดเงินจะเข้ามาอีกก็ยังมีมาก แม้ว่าเจเน็ต เยลเลน ประธานธนาคารกลางสหรัฐ จะส่งสัญญาณการขึ้นดอกเบี้ยเฟดในปลายปีนี้ก็คงไม่ทำให้เงินไหลออกไปมากนัก ค่าเงินบาทยังคงแข็งโป๊ก แตะ 33 บาทต่อดอลลาร์สหรัฐ สิ้นปีอาจได้เห็น 1,760 จุด
18 ต.ค. 2560

เกียรติก้อง ว่องไวยากร
*ฟันด์โฟลว์ยังไหลเข้าต่อ
*หุ้นไทยยังเป็นเป้าหมายของต่างชาติ แม้ว่าที่ผ่านมาจะปรับตัวขึ้นแรง แต่ถ้าเทียบกับฟิลลิปปินส์ อินโดนีเซียแล้ว ตลาดบ้านเราก็ยังขึ้นน้อยกว่า ซึ่งทั้งสองตลาดรวมทั้งไทยจัดอยู่ในกลุ่ม TIP  บิ๊กตู่เองก็ให้ความมั่นใจว่าจะมีเลือกตั้งปีหน้า ดังนั้นโอกาสที่เม็ดเงินจะเข้ามาอีกก็ยังมีมาก แม้ว่าเจเน็ต เยลเลน ประธานธนาคารกลางสหรัฐ จะส่งสัญญาณการขึ้นดอกเบี้ยเฟดในปลายปีนี้ก็คงไม่ทำให้เงินไหลออกไปมากนัก ค่าเงินบาทยังคงแข็งโป๊ก แตะ 33 บาทต่อดอลลาร์สหรัฐ สิ้นปีอาจได้เห็น 1,760 จุด
*กลุ่มแบงก์เล็กและกลางทยอยประกาศงบไตรมาส 3 ล่าสุด TMB ประกาศกำไร 2 พันล้าน เพิ่มขึ้นจากปีก่อนก็จริง แต่ต่ำกว่านักวิเคราะห์คาดไว้กว่า 9%  ทำให้นักลงทุนผิดหวังขายหุ้นทิ้งออกมา งานนี้บุญทักษ์ หวังเจริญ ไม่เน้นโตแต่เน้นสร้างเสถียรภาพให้กับแบงก์ในระยะยาว ราคาเป้าหมายที่โบรกฯให้ 2.80 บาท ช่วงนี้ซื้อไว้ก็ถือว่าเป็นโอกาสที่ดี
*BLA ของตระกูลโสภณพนิชยังคงร่วงต่อเนื่อง หลังจากถูก BBL ของเสี่ยโทนี่ปันใจไปผูกสัมพันธ์กับคู่แข่งอย่าง AIA งานนี้นักวิเคราะห์แนะนำให้มองวิกฤตเป็นโอกาสทอง ที่จะเข้าซื้อ BLA ที่ราคาไม่เคยถูกอย่างนี้มาก่อน ให้ราคาเป้าหมายไว้ที่ 55 บาท อย่างไรก็ตามเลือดย่อมเข้มกว่าน้ำ แม้จะไปร่วมงานกับเอไอเอ แต่ก็ไม่ทอดทิ้งบริษัทประกันของตัวเอง คาดว่าจะได้เห็นอะไรดีๆ ต่อจากนี้
*DTAC ทรุดหนัก งบยังไม่ทันประกาศก็ร่วงแล้ว หลังจากคาดว่าจะออกมาไม่สวย ในขณะที่บลจ.บัวหลวงฉวยโอกาสเทขายออกมาก่อน 0.02%  แถมราคายังมีอัพไซด์ที่จำกัด
*SAWAD ของธิดา แก้วบุตตา ยังคงวิ่งไปหาเพดาน ผลประกอบไตรมาสที่ 3 ออกมาดีแน่ แต่ราคาแพงมากแล้ว ก็เหมือนกับ MTLS ของชูชาติ เพ็ชรอำไพ ประธานกรรมการบริหาร บมจ.เมืองไทย ลิสซิ่ง  ที่วิ่งมาราธอนคู่กันมา งานนี้โอกาสโดนทิ้งมีมาก หลังใกล้ประกาศงบ
*GL ร่วงติดฟลอร์วานนี้  นักลงทุนพร้อมใจกันทิ้งหุ้นบมจ.กรุ๊ปลีส หลังก.ล.ต.กล่าวโทษผู้บริหาร GL ต่อกรมสอบสวนคดีพิเศษ กรณีทุจริตทำธุรกรรมอำพรางเพื่อให้ผลประกอบการสูงเกินความจริง งานนี้ยังไม่เห็นแสงสว่างปลายอุโมงค์ นักวิเคราะห์แนะให้หลีกเลี่ยงไปก่อน**********TKN เถ้าแก่น้อย  ภายใต้การบริหารของอิทธิพัทธ์ พีระเดชาพันธ์ ประธานเจ้าหน้าที่บริหาร ราคาปรับตัวเพิ่มขึ้นอย่างต่อเนื่อง รับแนวโน้มผลประกอบการครึ่งปีหลังสดใส มากกว่าครึ่งปีแรก ไตรมาสที่ 3 นี้คงต้องมาลุ้นกัน แต่ราคาหุ้นก็ส่งสัญญาณว่าน่าจะออกมาดี
*บัตรกรุงไทย หรือ KTC โชว์กำไรไตรมาส 3/60 กว่า 846 ล้านบาท เพิ่มขึ้น 32% ก็ถือว่าออกมาได้แข็งแกร่งตามที่นักวิเคราะห์คาดการณ์กันไว้ แต่ก็มีการเตือนว่าไตรมาส 3 อาจเป็นไตรมาสสุดท้ายที่ KTC จะมีกำไรอู้ฟู่แบบนี้ เพราะไตรมาส 4 นี้ต้องเผชิญกับเกณฑ์ใหม่แบงก์ชาติ โดยเฉพาะดอกเบี้ยบัตรเครดิตที่ลงมาเหลือ 18% (จาก 20%) ทว่า ของแบบนี้ขึ้นอยู่กับฝีมือผู้บริหาร อะไรที่ใครคิดว่ามันจะแย่แน่ๆ ความคิดแบบนี้อาจใช้ไม่ได้กับคนที่ชื่อ “ระเฑียร ศรีมงคล”
*วันนี้ “บมจ.ทุนธนชาต”  หรือ TCAP แจ้งผลประกอบการไตรมาส 3/60 แน่นอน อาจจะช่วงเย็นๆ ซักหน่อย และก่อนหน้านี้ โบรกฯ ต่างคาดกำไร 1,752 ล้านบาท เพิ่มขึ้น 17% จากรายได้ดอกเบี้ยดีขึ้น ตั้งสำรองหนี้ลดลง และบางส่วนมาจากบันทึก (บางส่วน) จากการขายหุ้น MBK ไปเมื่อปลายเดือนกันยายน โบรกฯทุกแห่งยังเชียร์ “ซื้อ” ราคาเป้าหมายสูงสุดอยู่ที่ 56 บาท มีอัพไซด์ให้เล่นได้อีก และมองกันว่าไตรมาส 4 ปีนี้ ยังอ้วนพีได้อีกแน่นอน